*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*228. számú előterjesztés*

Bátaszék Város Önkormányzat Képviselő-testületének 2022. november 30-án

15 órakor megtartandó ülésére

Döntés a „Piac kialakítása Bátaszéken” elnevezésű projekt megvalósítása érdekében többlet forrás biztosításáról

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző**Pénzügyileg ellenőrizte:** Tóthné Lelkes Erika pénzügyi irodavezető**Tárgyalja:**PG Bizottság: 2022. 11. 29. |

***Tisztelt Képviselő-testület!***

A Vidékfejlesztési Program keretén belül a Vidékfejlesztési Program Irányító Hatósága, mint Támogató által meghirdetett, Helyi termékértékesítést szolgáló piacok infrastrukturális- és eszköz fejlesztése című, VP6-7.2.1.1-20 kódszámú felhívás alapján, Bátaszék Város Önkormányzata, mint támogatást igénylő 3198267404 iratazonosító számú támogatási kérelmet nyújtott be. A Támogató a 3198267404 iratazonosító számú támogatási kérelmet elbírálta, és támogatásra alkalmasnak minősítette.

A kivitelező kiválasztására közbeszerzési eljárás került megindításra, ami eredményesen lezajlott, a vállalkozási szerződés aláírásra került 2022. június 10. napon.

A vállalkozási szerződésben foglaltak alapján:

„Amennyiben a Vállalkozó közbeszerzési eljárásban benyújtott ajánlata a rendelkezésre álló fedezet mértékét meghaladó mértékű, abban az esetben a Megrendelő– a hiányzó fedezet biztosítására –többlettámogatási kérelmet vagy támogatási szerződés-módosítást vagy változásbejelentést nyújt be. Ebben az esetben a Kbt. 135.§ (12) bekezdése alapján a szerződés akkor lép hatályba, amennyiben a hiányzó fedezet biztosítására irányuló többlettámogatási kérelem vagy támogatási szerződés-módosítás vagy változásbejelentés elfogadásra kerül az erre illetékes szerv vagy hatóság részéről.

Amennyiben a hiányzó fedezet biztosítására irányuló többlettámogatási igény vagy támogatási szerződés-módosítás vagy változásbejelentés elutasítására vagy az igényeltnél kisebb összegben történő elfogadására kerül sor az erre illetékes szerv vagy hatóság részéről, a Megrendelő fenntartja a jogot arra vonatkozóan, hogy a szerződést –saját vagy egyéb forrás biztosításával – hatályba léptesse.

A Megrendelő kijelenti, hogy a saját vagy egyéb forrás biztosításával történő hatályba léptetés joga nem jelent erre irányuló kötelezettséget, annak kikényszerítésére a Vállalkozó nem jogosult.

Szerződő felek jelen pontban foglaltakra tekintettel megállapodnak, hogy a szerződés hatálybalépésére legfeljebb fél év áll rendelkezésre, ezt követően a felek szankciómentesen szabadulnak a kötelemből.”

2022. december 10. napot követően szabadulnak a felek szankciómentesen a szerződéses kötelemből.

A projekt költségvetése a jelenlegi információk szerit a következő:

|  |  |  |  |  |
| --- | --- | --- | --- | --- |
| **szerződés/feltételes szerződés/ajánlat szerinti összegek** | **nettó** | **Áfa** | **Bruttó** | **megjegyzés** |
| Ingatlan vásárlás | 4 000 000 | 0 | 4 000 000 | szerződés, kifizetve |
| kivitelezés | 100 223 849 | 27 060 439 | 127 284 288 | feltételes szerződés |
| eszközbeszerzés | 8 533 944 | 2 304 165 | 10 838 109 | ajánlat |
| közbeszerzés | 450 000 | 121 500 | 571 500 | szerződés, kifizetve |
| tervezés |  |   |  |  |
| épület engedélyezési terve | 1 115 000 | 301 050 | 1 416 050 | szerződés, kifizetve |
| épület kiviteli terve | 1 475 000 | 398 250 | 1 873 250 | szerződés, kifizetve |
| térburkolat engedélyezési terve | 300 000 | 0 | 300 000 | szerződés, kifizetve |
| térburkolat kiviteli terve | 300 000 | 0 | 300 000 | szerződés, kifizetve |
| műszaki ellenőrzés | 900 000 | 0 | 900 000 | szerződés |
| menedzsment | 678 327 | 183 148 | 861 475 | szerződés |
| pr, nyilvánosság | 37 500 | 10 125 | 47 625 | szerződés |
| fenntartási terv | 100 000 | 0 | 100 000 | szerződés, kifizetve |
|  |  |  |  |  |
| összesen |  |  | **148 492 297** |  |

(Az eszközbeszerzés vonatkozásában csak a pályázat benyújtásához bekért ajánlat áll rendelkezésre, így ezen a soron akár további költség növekedés is lehetséges, amit további saját forrás felhasználásával lehet finanszírozni.)

 A szerződések és ajánlatok figyelembevételével többlettámogatási (bruttó 44 565 684,- Ft) kérelem benyújtásra került, azt elbírálták. **A jóváhagyott többlettámogatás összege 12 702 407 Ft.** (1.sz. melléklet)

Ezen támogatói döntés alapján **további 31.863.277,-Ft** többletforrást szükséges biztosítani a projekt megvalósításához a már rendelkezésre bocsájtott 20 494 793,-Ft saját forráson felül, mely összeget Bátaszék Város Önkormányzat Képviselő-testületének 209/2022.(IX.19.) önkormányzati határozata alapján 7.139.393 Ft a 2022. évi költségvetésben, 13.355.400 Ft a 2023. évi költségvetésben már biztosított. Így összesen 52.358.070,-Ft saját forrás biztosítására van szükség a pályázat tartalmának megvalósításához.

Amennyiben többlet forrást nem tud biztosítani a T. Képviselő-testület, úgy a megítélt támogatást vissza kell fizetni a Támogató részére. Ez esetben az Önkormányzat teljes költsége lesz

* ingatlan vásárlás,
* közbeszerzési szakértő díja,

- tervdokumentáció díja,

- fenntartási terv díja.

A fenti tételek esetén az elszámolható költségek támogatási részére kell fedezetet biztosítani, ami 4.225.864,-Ft-ot tesz ki. Mivel ez az összeg a folyósított támogatásból került kifizetésre.

**„A” Határozati javaslat:**

**a Vidékfejlesztési Program keretén belül - Helyi termékértékesítést szolgáló piacok infrastrukturális- és eszköz fejlesztése című, VP6-7.2.1.1-20 kódszámú pályázat megvalósítása során vállalt önerőről**

Bátaszék Város Önkormányzatának Képviselő-testülete,

1. a VP6-7.2.1.1-20 kódszámú pályázat „Piac kialakítása Bátaszéken” projekt megvalósítása érdekében 31.863.277.- Ft többlet forrást biztosít az önkormányzat 2023. évi költségvetésének terhére,
2. egyidejűleg a Vidékfejlesztési Program keretén belül - Helyi termékértékesítést szolgáló piacok infrastrukturális- és eszköz fejlesztése című, VP6-7.2.1.1-20 kódszámú pályázat megvalósítása során vállalt önerőről szóló 227/2021. (VII. 15.) önkormányzati határozatának 10. bekezdését az alábbiak szerint módosítja:

„Az önkormányzat kötelezettséget vállal arra vonatkozóan, hogy az önkormányzati önerő összegét az alábbiak szerint elkülöníti:

52.358.070 Ft-ot a 2023. évi költségvetése terhére”

Határidő: azonnal

Felelős: Dr. Bozsolik Róbert polgármester (a határozat megküldéséért)

Határozatról értesül:

 Bátaszéki KÖH városüz. iroda

Bátaszéki KÖH pénzügyi iroda

 irattár

**„B” Határozati javaslat:**

**a Vidékfejlesztési Program keretén belül - Helyi termékértékesítést szolgáló piacok infrastrukturális- és eszköz fejlesztése című, VP6-7.2.1.1-20 kódszámú pályázat támogatási összegének visszafizetéséről**

Bátaszék Város Önkormányzatának Képviselő-testülete,

1. további 31.863.277.- Ft többlet forrást nem tud biztosítani a Vidékfejlesztési Program keretén belül - Helyi termékértékesítést szolgáló piacok infrastrukturális- és eszköz fejlesztése című, VP6-7.2.1.1-20 kódszámú pályázat „Piac kialakítása Bátaszéken” projekt megvalósítására, ezért a pályázatot és az abban meghatározott településfejlesztési célokat nem kívánja megvalósítani;
2. felkéri a Bátaszéki Közös Önkormányzati Hivatal jegyzőjét, hogy a pályázat megvalósítására folyósított támogatási összeg visszafizetéséről intézkedjen;
3. a 227/2021.(VII. 15.) önkormányzati határozatot hatályon kívül helyezi és

ca) tudomásul veszi, hogy 4.225.864,-Ft a projekt előkészítési költségeiként kifizetésre került, melyek fedezetét 2022. évi költségvetés céltartaléka biztosítja,

cb) 2.913.529,- Ft összeget a céltartalékból az általános tartalékba csoportosít át 2022. évi költségvetésében,

1. felhatalmazza a polgármestert, hogy 2022. december 10. napját követően értesítse a kivitelezésre kiválasztott vállalkozót, hogy forráshiányra tekintettel a vállalkozási szerződés nem lépett hatályba.

Határidő: azonnal

Felelős: Dr. Bozsolik Róbert polgármester (a határozat megküldéséért)

Határozatról értesül:

 Bátaszéki KÖH városüz. iroda

Bátaszéki KÖH pénzügyi iroda

 irattár